cyanic-selkie/wikianc huggingface dataset:
תענית
תענית על נפילת ספר תורה
על פי ההלכה יש להתענות בעקבות מאורע של נפילת ספר תורה על הקרקע, קיימים בנושא מספר מנהגים ודעות. לדעת המהרי"ש נתנזון - אם ספר תורה נופל על הקרקע יש להתענות ארבעים יום, הטעם לכך הוא שבעת שעלה משה רבנו להר סיני לקבל את התורה, הוא שהה שם ארבעים יום. המהרש"ק כותב שאם נפל ספר תורה, ומדגיש שנפילה היא דווקא לקרקע, על כל הקהל לצום במשך יום אחד.
החיד"א סבור שרק מי שהפיל את הספר חייב להתענות, אבל הרואים את נפילת הספר, אינם חייבים להתענות. עם זאת, כותב החיד"א, ראוי שכל מי שראה את נפילת הספר יצום גם הוא, ומסכם את דבריו, כי נכון שכל רב בעירו יגזור ויתקן לפי מקומו שעתו.
הרב קוק סיפר באחת מאגרותיו שבעקבות מקרה של נפילת ספר תורה בבית הכנסת בז'יימליס בגלל ארון קודש קטן מדי, הוא הורה לבני הקהילה לבנות ארון חדש וגדול, "שזאת תהיה עיקר התשובה, להסיר הסיבה הגורמת למכשול", ובהמשך הוסיף: "ודבר זה היה אצלי יותר עיקרי מהתענית".
איסורים
ביום הכיפורים ובתשעה באב התענית כוללת חמישה עינויים, כשבנוסף על איסור אכילה ושתייה אסורים גם: רחיצה, סיכה, תשמיש המיטה (קיום יחסי מין), ונעילת נעלי עור. בשאר התעניות אסורים רק האכילה והשתייה.
הבדל נוסף הוא שיום הכיפורים ובתשעה באב התענית אורכת יממה שלמה - משקיעת החמה ערב היום הקודם עד לצאת הכוכבים ביום הבא. ואילו שאר התעניות הן קלות יותר, ומתחילות רק בעלות השחר של אותו יום.
סדר התפילות בתעניות הקבועות
בבתי כנסת ספרדים נוהגים להכריז על התענית הקרובה בשבת שלפני עשרה בטבת ושלפני י"ז בתמוז. לעומת זאת לא מכריזים על יום הכיפורים ועל תשעה באב מכיוון שהם צומות מפורסמים יותר ואין צורך בהכרזה, וכך גם לגבי צום גדליה שזוכרים אותו מכיוון שהוא חל יום למחרת ראש השנה, וכן לגבי תענית אסתר שחלה יום לפני פורים. בבתי כנסת אשכנזים לא נוהגים להכריז על צומות כלל.
סדר התפילה בתעניות הקלות כולל את תפילת עננו המתווסף בתפילת שמונה עשרה, קטעי סליחות המתאימים לאותו תענית וקריאה מיוחדת בתורה - "ויחל משה" (שמות לב, יא). רוב יהודי תימן מדלגים על הסליחות בתעניות הקלות מדוחק הזמן. ברוב קהילות האשכנזים הנהיגו בתקופה מאוחרת להוסיף גם את תחינות אבינו מלכנו. לפי מנהג הקדום של קהילות אשכנז, מוסיפים פיוט סליחות בברכת סלח לנו בתוך חזרת הש"ץ, אך ברוב הקהילות התבטל המנהג, ופיוטים אלו נאמרים כיום כחלק מהסליחות הנאמרות בתחנון. יש קהילות אשכנז בודדות שממשיכות לומר את הסליחות בתוך חזרת הש"ץ, ובבית הכנסת האיטלקי בירושלים אומרים קרובה. בתפילת מנחה קוראים בתורה שוב את קריאת "ויחל". לאחר קריאת התורה במנחה נהגו בני אשכנז לקרוא במנחה את הפטרת דרשו ה' בהמצאו, העוסקת בקריאת ה' אל העם (על ידי הנביא ישעיהו) לחזור בתשובה. אך בקרב בני עדות המזרח נחלקו הדעות, ישנם קהילות שלא נהגו להפטיר, וישנם קהילות שנהגו להפטיר, וקוראים את הפטרת 'שובה ישראל' שבספר הושע, מלבד צום גדליה שבו קוראים את הפטרת 'דרשו ה' בהמצאו'. משום שבשבת הסמוכה לצום (שבת שובה) קוראים את הפטרת 'שובה ישראל' ולא רוצים שיקראו פעמיים בשבוע את אותה הפטרה.
הימים שבהם לא מתענים
על פי ההלכה ישנם ימים מסוימים שאסור להתענות בהם, בעיקר בשבת ובמועדים. בזמן התלמוד נהגו על פי "מגילת תענית", שבה מפורטים הזמנים שאסור להתענות בהם מכיוון שאירעו בהם אירועים משמחים. להלכה נפסק שמגילת תענית בטלה אחרי חורבן הבית, ומותר להתענות בימים הכתובים בה, מלבד פורים ושמונת ימי חנוכה שאיסור התענית בהם נותר בעינו.
בחודש ניסן אסור להתענות, וכך בחודש תשרי מלמחרת יום כיפור.
לפי רוב הפוסקים אין להתענות ביום שישי תענית מלאה, אלא יש להפסיקה לפני כניסת השבת.
תענית הראב"ד
אופן נוסף שנועד להשיג חלקית את מטרות התענית, חודש על ידי הראב"ד ונקרא על שמו, באופן הזו לא מתנזרים לחלוטין מן האכילה, אך יש לשייר מכל מאכל ולא לסיימו, כשבכך גם כן ישנו עינוי מסוים והתגברות על תאוות הגוף.
תענית דיבור
יש שנוהגים לקיים "סדר תענית דיבור" שבו ציבור שלם מקבל על עצמו תענית דיבור ליום מלא, בו אומרים יחד שלוש פעמים את ספר התהילים ונושאים תפילות מיוחדות שנועדו לכך.
קאסל (צרפת)
קאסל (צרפתית: Cassel; פלמית: Kassel) היא עיר בחבל או-דה-פראנס בצפון צרפת. העיר ממוקמת בין בירת החבל ליל ודנקרק.
היסטוריה
בימי הביניים הייתה העיר בשלטון רוזנות פלנדריה, כאשר בלדווין השלישי, רוזן פלנדריה בנה את הארמון במאה העשירית. בהמשך שימשה העיר זירה לקרבות רבים:
ב-1848 נבנה קו הרכבת בין ליל ודנקרק. הרכבת שעברה בעיר תרמה לפיתוחה.
במלחמת העולם הראשונה קבע המרשל פרדיננד פוש את מיקום צבאו בעיר כנקודה אסטרטגית ליד חזית פלנדריה. לקראת סוף המלחמה הגנרל הרברט פלומר שהייתה מפקד הארמייה השנייה של בריטניה, קבע את מפקדתו בעיר.
במאי 1940 הופגזה העיר על ידי חיל האוויר הגרמני, הכוחות הבריטיים שהוצבו בעיר הצליחו להחזיק מעמד במשך שלושה ימים, דבר שסייע לפינוי הפצועים הבריטים והאמריקאים בדרך דנקרק.
מתחילת המאה ה-19 ירדה חשיבותה של העיר, ולכן האוכלוסייה קטנה מ-5,000 תושבים ב-1793 ל-2,278 ב-2011.
מפלצות חוזרות לתחייה
מפלצות חוזרות לתחייה (באנגלית: Monsters Resurrected או Mega Beasts) היא תוכנית טבע-דוקומנטרית פרהיסטורית אמריקאית ששודרה בערוץ דיסקברי במהלך ספטמבר 2009 והיא כוללת 6 פרקים שונים באורך 45 דקות. על פרקי הסדרה הוציאה חברת אמזון מארז DVD.
סדרה זו מציגה את חיי הטורפים הפרהיסטוריים השונים שחיו בעידן המזוזואיקון והקנוזואיקון לפני עליית האדם וגם את הסיבות שבסופו של דבר הם נכחדו מהעולם. הסדרה מוצגת בהנפשת היצורים ובדימוי סביבתם וגם מתארת מה היה קורה אילו חיו כיום. חלק מהקטעים מגיעים מסדרות אחרות כמו ללכת עם דינוזאורים, ללכת עם חיות וטורפים פרהיסטוריים.
תנועת ציונות דתית ריאלית
מצע
על פי מצע התנועה, צד"ר שואפת להחזיר לציונות הדתית את מעמדה כגוף מרכזי ומוביל, המקשר בין כל חלקי העם, וחבריה "רואים את האתגר המרכזי של הציונות הדתית בבניית חיי תורה ומצוות על קרקע המציאות בישראל, במקביל להשתלבות מלאה בחברה הישראלית." לטענת התנועה, בשנים האחרונות התרכז השיח בציבור הציוני-דתי ומנהיגיו בחזון ארץ ישראל השלמה, תוך הזנחת הדיון בשאלות ערכיות, דתיות וחברתיות הנוגעות לעתיד מדינת ישראל והעם היהודי.
התנועה תמכה בתוכנית ההתנתקות ותומכת בפינוי עתידי של חלק מההתנחלויות ביהודה ושומרון, מתוך גישה לפיה ללא פינוי יישובים לא יהיה ניתן להגיע להסדר מדיני וכן לשמור על הצביון היהודי של מדינת ישראל.
התנועה מעוניינת ליצור שיח בתוך החברה הציונית-דתית בתחומים שונים, כגון היחס בין הדת למדינה ומוסדותיה, תופעת החילון בחברה הדתית, הלכה ומסורת בעידן המודרני, מעמד האישה ביהדות, יחסי דתיים וחילונים, מעמד השבת במדינה, צדק חברתי, חינוך ציוני-דתי ועוד.
עמית ביטון
קריירת מועדונים
ביטון החל לשחק כדורגל במחלקת הנוער של הפועל באר שבע, וב-2 במרץ 2016 ערך את הופעת הבכורה שלו בקבוצה הבוגרת של המועדון, בניצחון 2–0 על בית"ר תל אביב רמלה במסגרת גביע המדינה. ב-18 בינואר 2017 הושאל ביטון להפועל תל אביב עד לסיום העונה. ב-20 בפברואר 2017 ערך את הופעת הבכורה שלו בליגת העל, בהפסד 1–2 לבית"ר ירושלים. בסך הכל ערך ביטון 13 הופעות במדי הפועל תל אביב, ובתום עונת 2016/2017 ירדה הקבוצה לליגה הלאומית.
את עונת 2018/2019, החל ביטון בהפועל באר שבע, וב-17 ביולי 2018 ערך את הופעת הבכורה שלו בזירה האירופית בניצחון 1–4 נגד פלורה טאלין במסגרת מוקדמות ליגת האלופות. ב-30 ביולי 2018 הושאל ביטון שוב לאשדוד, ובמחזור פתיחת העונה כבש בדקה ה-90 את שער הניצחון מול בני יהודה תל אביב. ב-3 בפברואר 2019 שוחרר ביטון מאשדוד והושאל לבני יהודה תל אביב, ובסיום העונה זכה עם הקבוצה בגביע המדינה, ואף שותף כמחליף במשחק הגמר.
לקראת עונת 2019/2020 חזר ביטון להפועל באר שבע איתה זכה בגביע השני של המועדון והשני שלו כשחקן.
ב-18 בפברואר 2022 חתם בברואה סטארה זאגורה מליגת העל הבולגרית.
ב-28 ביוני 2022 חתם בבני יהודה תל אביב.
נבחרת ישראל
בשנים 2017–2018 שיחק בנבחרת הצעירה עד גיל 21. ולזכותו 14 הופעות במדיה.
חיים אישיים
ביטון נולד בבאר שבע, לאביו כדורגלן העבר שמעון ביטון.
לו גם דרכון פורטוגלי, מה שסייע לו לשחק בליגות אירופאיות מסוימות שלא על תקן שחקן זר.
בת יפתח (סרט)
בת יפתח: טרגדיה תנ"כית (באנגלית: Jephtah's Daughter: A Biblical Tragedy), הוא סרט ראינוע אמריקאי בשחור-לבן משנת 1909.
הסרט, בכיכובה של השחקנית והשחיינית אנט קלרמן (בשמה המלא: Annette Marie Sarah Kellerman; 1886-1975), נכתב על ידי מדיסון סי. פיטרס, עבור אולפני ויטגרף.
צ'ארלס האודלי
צ'ארלס ארצ'יבלד ברוקס האודלי (באנגלית: Charles Archibald Brookes Hoadley 1 במרץ 1887 בוויקטוריה - 28 בפברואר 1947 בוויקטוריה) היה גאולוג אוסטרלי.
יוסיף איסר
יוסיף איסר (Iosif Iser בשמו בלידה "יוסיף איזידור רובינזון" Iosif Isidor Rubinsohn  ; 21 במאי 1881 – 25 באפריל 1958), צייר, קריקטוריסט וגרפיקאי יהודי-רומני, חבר באקדמיה הרומנית.
צ'ארלס האודלי
חייו
האודלי סיים את לימודיו באוניברסיטת מלבורן בשנת 1911 כמוסמך להנדסת מכרות, והיה חבר במשלחת אוסטרלאסיה לאנטארקטיקה בהנהגת דאגלס מוסון, בשנים 1911–1914. האודלי היה חבר בקבוצת הבסיס המערבי. כף האודלי, שקבוצת הסיור והמחקר גילתה, נקרא על שמו.
בשנים 1914–1916 היה האודלי מרצה להנדסה בבית הספר למכרות בבלאראט, ויקטוריה, ולאחר זאת התמנה למנהל המכון הטכנולוגי של פוטסקריי (1992-1916), משרה בה החזיק עד מותו בשנת 1947. בשנת 1915 קיבל את מדליית הקוטב מטעם המלך ג'ורג' החמישי ובשנת 1936 הוכתר בתואר מפקד במסדר האימפריה הבריטית.
צופיות
בשנת 1909 ייסד האודלי את אחת מקבוצות הצופים הראשונות בפוטסקריי, מלבורן, מדינת ויקטוריה. הוא היה מפקח ראשי של סניף עמותת הצופים במלבורן, משנת 1927 עד 1937.
יוסיף איסר
קורות חיים
איסר נולד בבוקרשט ולמד במינכן שבגרמניה (אצל אנטון אז'בה ויוהאן הרטריך) ובפריז שבצרפת. בתחילה הוא הושפע מהזרם האקספרסיוניסטי וצייר בקווים עבים, בזוויות חדות ובצבעים בהם התבלטו צבעי האדמה. לאחר סיום לימודיו עבד איסר עבור העיתונות הסוציאליסטית בכתבי העת "פקלה" (Facla, הלפיד) ואדברול (Adevărul, האמת) שם פרסם כמות גדולה של קריקטורות שעסקו במאבק בין המעמדות תוך הפניית חצים חדים כלפי הבורגנות ובית המלוכה. בשנת 1907 יצא לפריז להמשיך את לימודיו באקדמיה רנסון. שם הצטרף לציירי האוונגרד והכיר את קונסטנטין ברנקושי ואנדרה דרן. בשנת 1909 חזר לבוקרשט, שם הכין את התערוכה הראשונה שלו בארמון ה"אתנאום הרומני". בשנים 1921-1934 התגורר בפריז.
בתקופה מאוחרת יותר הציור של איסר הנציח מצבים מהחיים כשנושאיו לקוחים מחבל דוברוג'ה והטטרים שחיו שם. לאחר נסיעה לספרד ולארצות המזרח, סיגל לעצמו נטייה אקזוטית. הקומפוזיציה שלו מצאה את שיווי המשקל והפכה למומנומנטלית. הוא המשיך לטפח את נושא הטטרים ביצירותיו הידועות "טאטארית בכחול" ו"משפחת טאטארים". בהמשך הכין סדרת ציורים על ליצנים.
מיצירותיו
מהציורים הסאטיריים:
תקופת הבגרות האומנותית:
בתקופה הסוציאליסטית:
מריון נסל
מריון נסל (באנגלית: Marion Nestle) היא פרופסור ומופקדת הקתדרה על-שם פולט גודארד ללימודי התזונה, ובריאות הציבור באוניברסיטת ניו יורק, במחלקה שהיא עמדה בראשה בשנים 1988–2003. תאריה כוללים דוקטורט בביולוגיה מולקולרית ותואר שני בתזונה לבריאות הציבור, שניהם מאוניברסיטת קליפורניה בברקלי. היא גם משמשת כפרופסור בחוג לסוציולוגיה באוניברסיטת ניו יורק ושימשה כפרופסור אורח למדעי התזונה באוניברסיטת קורנל.
ביוגרפיה
נסל קיבלה תואר ראשון מאוניברסיטת קליפורניה בברקלי, התקבלה לפי בטא קפא אחרי שלמדה בבית הספר שם בשנים 1954–1959. היא עשתה פוסט-דוקטורט בביוכימיה באוניברסיטת ברנדייס והצטרפה לפקולטה לביולוגיה. בשנים 1976–1986 היא כיהנה כעוזרת דיקן לביולוגיית האדם ולימדה תזונה בבית הספר לרפואה של אוניברסיטת קליפורניה בסן פרנסיסקו. בשנים 1986–1988 היא הייתה יועצת בכירה למדיניות התזונה במחלקה לבריאות ולשירותי הציבור ועורכת מדור התזונה והבריאות בכתב-העת The Surgeon General’s Report. היא עומדת בראש המועצה לתזונת הציבור באיגוד הלאומי למדיניות בריאות הציבור בארצות הברית. מחקריה בוחנים את ההשפעות המדעיות החברתיות והכלכליות של בחירת האוכל, השמנה, ובטיחות מזון, תוך שימת דגש על שיווק האוכל. היא כתבה מאמרים רבים בכתבי עת מדעיים והייתה המחברת או המחברת-שותפה של שבעה ספרים.
נסל כותבת טור על נושאי תזונה בעיתון San Francisco Chronicle, באתר foodpolitics.com, באתר Atlantic Food Channel ובטוויטר.
ביוני 2016 השתתפה נסל בכנס של הפורום הישראלי לתזונה בת קיימא, שהתקיים באוניברסיטת תל אביב.
קונסטנטין זיריאנוב
קונסטנטין גאורגייביץ' זיריאנוב (ברוסית: Константин Георгиевич Зырянов, נולד ב-5 באוקטובר 1977 בפרם, רוסיה) הוא כדורגלן עבר רוסי בינלאומי, המאמן כיום את צ'רנומורץ נובורוסייסק.
קריירה
הוא החל את הקריירה במועדון הכדורגל אמקאר פרם שבו שיחק 7 עונות. משם עבר לקבוצת טורפדו מוסקבה, שגם בשורותיה שיחק 7 שנים. ב-2007 עבר לזניט סנקט פטרבורג, ובה התפתח מקצועית בצורה ניכרת. בעונתו הראשונה בקבוצה הוא זכה עמה באליפות רוסיה, וכמו כן בתואר כדורגלן השנה ברוסיה (ספורט אקספרס).
זיריאנוב היה קשר ויכול היה לשחק גם בהגנה ובקבוצתו זניט אף סייע לעיתים בהתקפה כמבקיע יצירתי, תחת הדרכתו של המאמן דיק אדבוקט. ב-2008 כבש שער מול באיירן מינכן בחצי גמר גביע אופ"א ועזר לקבוצתו להגיע למשחק הגמר, שבו התמודדה מול קבוצת גלאזגו ריינג'רס הסקוטית. במשחק הגמר הוא כבש את שערה השני של זניט, שסייע לה לנצח 0–2 ולזכות בגביע בזכייה היסטורית.
זיריאנוב שיחק בנבחרת רוסיה החל משנת 2006. הוא סייע לנבחרתו להעפיל במפתיע עד לחצי גמר יורו 2008 ואף כבש שער במסגרת הטורניר, מול נבחרת יוון. ב-17 בדצמבר 2012 הודיע על פרישתו מהנבחרת. בסיום עונת 2016/2017 בליגת העל הרוסית הודיע על פרישה ממשחק וצורף כמאמן בקבוצת זניט-2 סנקט פטרבורג. ביוני 2018 הועבר להדריך את מחלקת הנוער של זניט.
באוקטובר 2022, מונה למאמן קבוצת צ'רנומורץ נובורוסייסק, אותה הוליך בתום עונת 2022/2023 להעפלה לליגת המשנה.
אברהם סופר (רב)
הרב אברהם סופר (שרייבר) (9 באוקטובר 1897 - 10 באפריל 1982) היה רב ומהדיר ספרות תורנית. חתן פרס ישראל לספרות תורנית, וחתן פרס הרב קוק.
קורות חיים
סופר נולד באגר (ערלוי) שבהונגריה. בנו של הרב שמעון סופר ונינו של החת"ם סופר.
בנעוריו למד אצל אביו, רבה של אגר ואחר כך בישיבה בפרשבורג, והוסמך לרבנות. בשנת 1921 נישא ועבר לחיות בווינה, אוסטריה. סופר שימש כרב, תחילה בקורפו (1925–1928) ולאחר מכן בגוריציה שבאיטליה (1928 - 1936) ובפיומה (1936 - 1939). בשנת 1939 עלה לארץ ישראל והתיישב בירושלים, בה שימש כר"מ בישיבת שערי ציון מיסודו של הרב בן ציון חי עוזיאל. בתחילת 1946 יצא לשמש כראש בית מדרש לרבנים שהוקם בצרפת אחרי מלחמת העולם השנייה. בין השנים 1948-1966 שימש לסירוגין חצי שנה כמורה בבית המדרש לרבנים באמריקה וחצי שנה התגורר בירושלים.
בימי רבנותו באיטליה החל לטפל בכתבי יד עתיקים של ספרות רבנית ולשמרם. בשנת 1930 החל להוציא לאור מכתב יד את סדרת הספרים "בית הבחירה" של הרב מנחם המאירי לתלמוד. בהמשך הוציא ספרי ראשונים נוספים ובהם: חידושי הראב"ד על מסכת עבודה זרה, ביאור רבי משה קזיס למסכת מדות, חידושי הר"ן לבבא בתרא וחידושי הרשב"א למסכת שבועות. ושני פירושי הראשונים למסכת שקלים. כמו כן הוציא מכתביו של סבו שלא הוצאו קודם לכן. ספרים אלו בוארו על ידו.
בשנת תש"ג, זכה בפרס הרב קוק על הוצאת בית הבחירה למסכת קידושין. בשנת 1947 קיבל את פרס שכטר. כעבור ארבעים שנה, בשנת תשמ"א, זכה בפרס ישראל לספרות תורנית.
משפחתו
בניו הם איש העסקים דוד, המתגורר בלונדון (בעליה של וילה קונסטנטין סלאמה) ועורך הדין שלמה מירושלים, הנשוי לעליזה, בתו של הרב אהרן מילבסקי ואחייניתם של הרב יצחק קוליץ ורחל מרגליות. רייזי אייזנברג אשתו של שלום אייזנברג אחיו של שאול אייזנברג. נכדה הוא השר וחבר הכנסת מתן כהנא. בן נוסף הוא שמואל בנימין סופר, מחבר קונטרס 'אור המאיר' תש"ב, 'תולדות רבינו המאירי ז"ל וספריו.
רעד (נוירולוגיה)
רעד (אנגלית: Tremor) הוא תנועה ריתמית אשר יכולה להופיע במנוחה, במהלך שמירה על יציבה מסוימת, או במהלך תנועה. הסיבות לרעד הן מרובות. ברוב המקרים, רעד מוגבר על ידי סטרס ואמוציות, ונעלם במהלך השינה.
Gently Disturbed
Gently Disturbed (בתרגום חופשי: מופרע קלוֹת) הוא אלבום האולפן השמיני של אבישי כהן כמוביל, שיצא באפריל 2008 בהוצאת Razdaz Recordz, תחילה בישראל ולאחר מכן באירופה וארצות הברית.
Gently Disturbed מציג את הרכב הטריו של אבישי כהן (Avishai Cohen Trio) בגלגולו השני: שי מאסטרו על פסנתר, מארק ג'וליאנה על תופים ואבישי כהן על קונטרבס. בגלגולו הקודם של הטריו הפסנתרן היה סאם בארש, וזו הופעת בכורה של מאסטרו באלבום של כהן. זהו אלבומו הראשון של כהן שבו מנגן הטריו בלבד בכל היצירות באלבום, ואלבום הטריו השני לאחר Continuo, אלבומו האחרון של כהן לפני Gently Disturbed. הטריו החדש המוצג באלבום נצמד לפורמט אקוסטי יותר מגלגולו הקודם: כהן עושה שימוש בקונטרבס בלבד, בקשת או פריטה, ולא נעשה שימוש בגיטרה בס או מקלדת אלקטרונית. הפורמט האקוסטי מדגיש את המרכזיות של הטריו ביצירה על ידי המיומנות הטכנית של הנגנים, כמו גם העובדה ששתיים מהיצירות באלבום הולחנו על ידי שיתוף פעולה של שלושת חברי ההרכב.
האלבום כולל אחת עשרה יצירות אינסטרומנטליות, שתיים מתוכן הן עיבודים אינסטרומנטליים לשירים עממיים, והשאר לחנים מקוריים לאלבום. האלבום זכה לביקורות נלהבות ברחבי העולם, והוא האלבום הנמכר ביותר של אבישי כהן.
רשימת השמעה
Seattle, הפותחת את האלבום, היא קטע קצר, נוגה ומאוד מלודי, במשקל ואלס, עם מהלך הרמוני ארוך מרוב הלחנים של כהן באלבום.
Lo Baiom Velo Balyla הוא עיבוד אינסטרומנטלי ללחן העממי של השיר העברי באותו השם, "לא ביום ולא בלילה", שנכתב על ידי חיים נחמן ביאליק. העיבוד שומר על משקל הוואלס כמו בלחן המקורי, אך מאופיין בסגנון בלדה נוגה. זהו אחד משני העיבודים היחידים באלבום (יחד עם Puncha Puncha) שאינם מבוססים על לחנים מקוריים, ואחת מהדוגמאות הרבות לעיבודיו יוצאי הדופן של אבישי כהן לשירים מן הזמר העברי והמסורת הארצישראלית.
Pinzin Kinzin היא אחת משתי היצירות באלבום (יחד עם Eleven Wives) שנכתבו בשיתוף פעולה של שלושת חברי הטריו. היא כוללת מהלך הרמוני פשוט שנועד לשרת מבנה קצב מורכב (ראו ניתוח להלן).
Puncha Puncha הוא עיבוד אינסטרומנטלי לשיר הלדינו באותו השם, ואחד מעיבודיו הנוספים לשירי לדינו המייצגים את שורשיו הספרדיים של כהן מצד אמו. לעומת עיבוד השיר בגרסתו האינסטרומנטלית, במקביל להפקת האלבום Gently Disturbed הקליט כהן את אלבומו הישראלי שעות רגישות שראה אור באותה שנה, ובו נכללה גרסה של Puncha Puncha עם שירת הלדינו, בביצועה של אמו של כהן, אורה. לימים ביצע כהן בעצמו (בתפקיד השירה) גרסה ווקאלית של השיר, במסגרת סבב ההופעות Avishai Cohen With Strings.
Eleven Wives נכתבה על ידי הטריו, ולמרות המבנה ההרמוני המורכב ממודוסים מערביים, היא מציגה, בעיקר דרך סגנון המלודיה והתופים, מאפיינים ערביים בולטים. השם (בתרגום חופשי: "אחת עשרה נשים") רומז על המשקל המורכב של היצירה המורכב מאחת עשרה פעימות, וככל הנראה גם מהווה רמיזה לאחת עשרה נשותיו של מוחמד היוצרת קישור סגנוני עם התרבות הערבית.
Gently Disturbed, נעימת הכותרת, ממוקדת במהלך הרמוני שבו בולטת סקוונצה טונאלית בירידה של חצאי טונים, הרמוניה שמייצרת דיסוננסים חזקים במעברי האקורדים כיוון שאינם קרובים למודוס משותף. היצירה שונה למדי מרב היצירות באלבום, הן מפאת המיקוד בהרמוניה והדיסוננסים החזקים, והן מפאת מבנה הקצב הפשוט שלה. למרות זאת, שמה לפי כהן הולם את שאר הקטעים, שכן:
The Ever Evolving Etude היא המשך פיתוח רעיוני שהחל ביצירה Etude באלבום Unity והמשיך ב-The Evolving Etude באלבום Lyla. תכונת מפתח שלה היא מבנה קצב במשקל 6/4 המבוסס על שלוש תיבות במשקל 4/4. מאפיין זה מנוצל לפרקים גם ביצירות אחרות, כמו Variations in G Minor, Umray ו-Structure in Emotion.
Structure in Emotion היא יצירה מורכבת המתחילה בתנועה רגועה עם מהלכים הרמוניים ארוכים האופייניים למוזיקה קלאסית, וממשיכה בפיתוח של אוסטינטו מלודי שמתפתח לשינויים במבני המקצב. Structure in Emotion הוקלטה לראשונה באלבום Lyla בביצוע סולו לפסנתר (על ידי כהן). כאן היא מופיעה בעיבוד לשלישיית פסנתר (כהן בתפקיד הבס ומאסטרו בתפקיד הפסנתר כמו בשאר האלבום) בביצוע מורחב. בגרסת הסולו ב-Lyla היצירה מסתיימת במתח, עם הרמוניה המבוססת על סולם מינורי (לה במול מינור). בגרסת הטריו, היצירה ממשיכה עם קטע אלתור לקונטרבס, ולאחריו המתח נפתר עם מעבר הרמוני לסולם מז'ורי (לה במול מז'ור).
מאפיינים מוזיקליים
לסגנון של Gently Disturbed הרבה משותף עם עבודותיו הקודמות של כהן. כהן התבלט כיוצר ג'אז המשלב השפעות של מוזיקת עולם ובפרט מאפיינים מזרח-תיכוניים, והתכונה הזו נוכחת גם באלבום הזה. עם זאת, ההרכב האקוסטי של פסנתר-קונטרבס-תופים, הרכב המאפיין במובהק את הג'אז המערבי המסורתי, ונשמר בטהרתו בכל האלבום, מקנה לו ככל הנראה את הצליל המערבי ביותר באלבומיו של כהן. אך למרות הצליל המערבי, הרכיבים המזרח תיכוניים באים בחלק מהיצירות לידי ביטוי באמצעות הלחנים, ושיא נוכחותם הוא ביצירה Eleven Wives עם רכיבים ערביים בולטים.
למרות השיוך הגס תחת סוגת הג'אז, סגנון האלבום אינו משקף את הג'אז המסורתי, שכן למרות המשותף, המבנים ההרמוניים והקצביים של היצירות לרוב לא מתאימים לתבניות המקובלות בג'אז (ראו גם על הקושי בהגדרת הסגנון אצל הביקורות). גם באלבום זה מתבלטת גישת ההלחנה של כהן הממוקדת במבני קצב מורכבים, וזאת לעומת הרמוניה פשוטה יחסית לקצב או בהשוואה לג'אז המודרני בדרך כלל. רפרטואר ההלחנה של כהן היה ידוע במיקוד העז במאפיינים קצביים, ובשימושיו האינטנסיביים במשקלים מורכבים ופוליריתמיקה, עוד מאלבומיו הראשונים ביותר. עם זאת, דווקא הרכב הטריו המצומצם והאקוסטי הוא שמעניק הדגשה רבה לייחודיות הקומפוזיציונלית של כהן באלבום.
ניתוח קצבי של Pinzin Kinzin
אחד מהמאפיינים האידיוסינקרטיים בהלחנה של כהן הוא השימוש ב"משקלים מקבילים". אלו הן שתי מערכות קצב, שני משקלים שונים הפועלים זה במקביל לזה ומשכם זהה, אך בניגוד למקרים נפוצים של פוליריתמיקה – הם נחלקים לאותן יחידות-יסוד, כך שיסוד משותף זה מאפשר מעבר חופשי ממערכת קצב אחת למערכת השנייה. מאפיין כזה נמצא ביסוד ההלחנה, כך שהוא פעיל לכל אורך היצירה. דוגמה לכך אפשר לראות ביצירה Pinzin Kinzin.
משך הפעימות העיקריות ב-Pinzin Kinzin מופיע ביחס הבא: {4:5:4:5:4:5:5}. נדגים זאת על ידי קו הבס העיקרי ביצירה (המורכב משני רצפים של {4:5:4:5:4:5:5}), כאשר היחס מיוצג בקבוצות של :
סימון הולם של המשקל, שייצג את הפעימות, יהיה על ידי רצף של משקלים משתנים, כך: זהו המשקל הדומיננטי ביצירה, המכתיב רב הזמן את תפקיד הבס והליווי בפסנתר. מספר הפעימות העיקריות ברצף אחד הוא 7, אבל סכום הסמיקוויבר ברצף כזה (4+5+4+5+4+5+5) הוא 32, כלומר מתחלק ב-4. אם נכתוב את אותם התווים לעיל במשקל הסטנדרטי והפשוט של ארבעה רבעים (4/4) נקבל:
אין זה מקרי שסכום יחידות היסוד (שהן סמיקוויבר), מתחלק ב-4, שכן המשקל הפשוט של ארבעה רבעים הוא המשקל המקביל ביצירה, ומודגש בה לכל אורכה במקביל על ידי תפקיד התופים (כל רבע שני מסומן בדרך כלל על ידי הסנייר). כך למעשה מתקיימים שני משקלים שונים במקביל המבוססים על אותה יחידה יסודית - הסמיקוויבר. משקל ארבעת הרבעים (4/4) הפשוט והנפוץ מהווה את המסגרת הקצבית של היצירה למרות שנוכחותו מוחלשת ולכאורה משנית, ואילו המשקל המורכב (מחרוזת של 4/16,5/16,4/16,5/16,4/16,5/16,5/16) הוא הדומיננטי ביצירה, כשלמעשה הוא מושתת במסגרת המשקל הפשוט. במשקל המורכב יש 7 פעימות בעלות משכים משתנים, אולם הפרשי המשכים הוא לכל היותר סמיקוויבר, כלומר, יחידה מאוד קטנה, ולכן עלולה להפוך זניחה והיעדרה עשוי להיתפש כתוצאה של נגינה חופשית, השהייה לצורך יצירת מתח שמפוצה. כך המערכת הקצבית של Pinzin Kinzin עשויה ליצור אשליה שמדובר במשקל מורכב מסוג 7/4 או 7/8, כשלמעשה מדובר בחלוקה מורכבת בהרבה, אך במסגרת פשוטה יותר.
להלן המחשה של הימצאות שני המשקלים במקביל זה לזה. תחילה מושמע רצף של המשקל המורכב בו על רקע יחידות היסוד (הסמיקוויבר, המסומן כאן על ידי היי האט) בולטות הפעימות של המשקל הדומיננטי (מסומן כאן על ידי סנייר). מיד לאחריו מושמע הרצף פעם נוספת, ובו במקביל נשמע גם כל רבע (מסומן כאן על ידי משולש). הרבעים הם למעשה הפעימות של המשקל המקביל והפשוט.
הקטע בהמחשה הבאה הוא חלק אופייני ליצירה, בו הבאס וליווי הפסנתר (יד שמאל) מנגנים את המשקל העיקרי והמורכב, ואילו המלודיה (יד ימין בפסנתר) והתופים מנגנים באותו זמן את המשקל הפשוט.
הקיום המקביל של שני המשקלים נמשך לאורך כל היצירה, ואף שכל תפקיד כפוף בדרך כלל למשקל מסוים ברב הזמן, המעבר בין המשקלים יכול להיעשות באופן חופשי, במיוחד במלודיה ובקטעי הסולו.
מאפיין כזה של "משקלים מקבילים" קיים באופן בולט גם ב-Chutzpan, היצירה בעלת המבנה הקצבי המורכב ביותר באלבום.
מהדורת הויניל
במאי 2010 הכריזה Razdaz Recordz על הפקת מהדורה מיוחדת של האלבום Gently Disturbed בתקליט ויניל. מהדורת הויניל כללה שבע מתוך אחת עשרה הרצועות במקור, ובנוסף אליהן רצועת בונוס בשם Young Maestro.
תחילה הייתה זו מהדורה מוגבלת, ובאותה שנה הופקו 1000 עותקים בלבד. בקרב הרוכשים וחובבי הויניל ("אודיופילים") נרשמה ביקורת נוקבת על האיכות הטכנית של הפקת תקליט הויניל. למרות זאת העותקים אזלו במהרה והביקוש נמשך. בנובמבר 2013, Razdaz Recordz שחררה שוב את מהדורת הויניל לרכישה.
Young Maestro, רצועת הבונוס של מהדורת הויניל שגם היא הולחנה על ידי כהן, הוקלטה באותה סדרת הקלטות מקורית של האלבום בספטמבר 2007 אך לא נכללה בו. שמה הוא מחווה לפסנתרן הטריו החדש והצעיר, שי מאסטרו, בן 20 בעת הקלטת האלבום. היצירה לא נכללה באלבום המקורי, אך כיום מלבד מהדורת הויניל היא נוספה גם לכמה גרסאות דיגיטליות של האלבום המבוססות על מהדורת התקליטור המקורית, ובתקופה מסוימת הייתה זמינה להורדה חופשית באתר Razdaz Recordz.
ביקורות והשפעה תרבותית
Gently Disturbed גרר תגובות נלהבות ברחבי העולם, וזכה לביקורות אוהדות מאוד. מבין מבקרי המוזיקה היו שהתקשו להגדיר את הסגנון המוזיקלי של האלבום, או אף טענו שאינו ניתן להגדרה תחת ההגדרות המסורתיות בג'אז, ועל כן תיארו אותו כאחד מגילויי החדשנות בג'אז המודרני ועדות לכך שסגנונות המוזיקה ממשיכים להתפתח. המאפיינים המוזיקליים של האלבום, ובפרט השימוש הבלתי שגרתי בקצבים מורכבים, תוארו בביקורות בין גישה מורכבת הדורשת מן המאזין פתיחות מחשבתית ואוזן קשובה, ובין מוזיקה מאתגרת אך עם זאת "זמינה" למאזין, כאשר אותה זמינות היא תכונת מפתח. Gently Disturbed אכן עורר התעניינות גם מצד מאזינים שאינם נמנים בדרך כלל מבין חובבי הג'אז. האלבום נכלל בין 15 אלבומי הג'אז הטובים ביותר של שנת 2008 באתר PopMatters ובין 10 אלבומי הג'אז הטובים לאותה שנה באתר העיתון Washington City Paper.
להקת ג'אז גרמנית צעירה בשם Gently Disturbed, שחבריה הושפעו עמוקות מהמוזיקה של כהן, קרויה על שם האלבום. לרב היצירות באלבום הוקלטו ביצועי חובבים רבים (באתר YouTube למשל קיימים עשרות ביצועים שונים).
נכון לשלהי 2013, Gently Disturbed הוא האלבום הנמכר ביותר של אבישי כהן. האלבום נחל הצלחה בולטת בצרפת, הצלחה שהובילה להחתמתו של כהן בחברת התקליטים היוקרתית בלו נוט, תחתיה הוציא את שלושת אלבומיו הבינלאומיים הבאים (Aurora, Seven Seas ו-Duende).
ליאור רייטבלט
ליאור רייטבלט (נולד ב- 8 בינואר 1958) הוא משקיע ואיש עסקים ישראלי. כיהן כמנכ"ל רשת בתי המרקחת סופר-פארם במשך כ-20 שנים ולאחר מכן כיהן במשך 3 שנים כיו"ר החברה.
כיום מכהן כבעלים של חברת האופנה Wilde Vertigga כמשקיע במספר חברות, ביניהן חברת התרופות Amorphical ,וחברת "איבנה" העוסקת בפתוח טכנולוגיות בתחום הטרפנים בעולם צריכת הקנאביס, ושותף כללי בקרן הנדלן West4. בנוסף מכהן כדירקטור בחברת כימיקלים לישראל.
ביוגרפיה
בתום לימודי חשבונאות וכלכלה באוניברסיטת תל אביב, ולאחר סיום התמחות כרואה חשבון, נסע לארצות הברית והשלים תואר שני במנהל עסקים באוניברסיטת קליפורניה בברקלי.
בשנת 1988, שב רייטבלט מארצות הברית והצטרף לחברת סופר-פארם, שם כיהן במספר תפקידי מטה טרם מונה למשנה למנכ"ל בשנת 1993.
הרשת מנתה אז 27 סניפים עם מחזור מכירות של 60 מיליון דולר ארהב.
בשנת 1994,כשהוא בין 36 מונה רייטבלט כמנכ"ל רשת סופר-פארם. בתקופת כהונתו נוספו לרשת 200 סניפים בישראל. בנוסף, הרחיבה את פעילותה מחוץ לישראל כאשר החלה לפעול בפולין בשנת 2000 ובסין בשנת 2004. באותן השנים הוקמו גם חברות "לייף סטייל מועדונים" ו "לייף סטייל מימון".
כשנת 2007 מימש רייטבלט חלק ממניותיו בעת כניסת בנק לאומי בשותפות בחברת סופר פארם, באמצעות חברת לאומי פרטנרס.
לאחר 20 שנות כהונה כמנכ"ל החברה, מכר רייטבלט את יתרת מניותיו לבנק דיסקונט, והפך ליו"ר רשת סופר-פארם - תפקיד אשר כיהן בו שלוש שנים עד שפרש סופית מחברת סופר-פארם.
בשנת 1993, עת כניסתו לתפקיד המנכ"ל, לחברת סופר-פארם היו 27 סניפים ומחזור המכירות שלה עמד על 300 מיליון שקל.
בתחילת 2016, בעת פרישתו מתפקיד יו"ר החברה, לחברה היו 280 סניפים, מתוכם 220 בישראל והשאר בפולין ובסין. מחזור המכירות של סופר-פארם עמד על 1.5 מיליארד דולר ארצות הברית (5.35 מיליארד שקל), והחברה העסיקה כ-10,000 עובדים.
תפקידים נוספים
מאז פרישתו מסופר-פארם, משמש רייטבלט במגוון תפקידים עסקיים, ביניהם משקיע ודירקטור, בחברות פרטיות וחבר דירקטוריון בחברות ציבוריות.
בין היתר, רייטבלט הוא בעל מניות, דירקטור ועומד בראש הוועדה המייעצת של חברת אמורפיקל, חבר מועצת המנהלים בחברת כימיקלים לישראל בע"מ ומשקיע בחברת "איבנה" העוסקת במחקר טרפנים ומכירתם לשוק הקנאביס.
בנוסף, רייטבלט חבר למעצבת שרון עזרא והקים עמה את חברת האופנה Wilde Vertigga, המייצרת בגדים פרי עיצובם.
פרסים והישגים אישיים
בשנת 2006 נבחר רייטבלט כאחד מהמנהיגים העסקיים של ישראל מטעם דן אנד ברדסטריט.
בשנת 2010 זכה רייטבלט בפרס "קמעונאי השנה" של מגזין הקמעונאות האמריקאי Chain Drug Review, ובאותה שנה סופר-פארם נבחרה על ידי המגזין כרשת הדראג-סטור הבינלאומית הטובה ביותר.
פנחס אליהו הורביץ
ר' פנחס אליהו הורביץ (ב' באייר ה'תקכ"ה, 23 באפריל 1765, לבוב - י"ט בניסן ה'תקפ"א, 21 באפריל 1821, קרקוב) היה רב, מקובל ומחבר ספרים שהתפרסם בזכות ספרו התורני ספר הברית השלם הכולל "כל החכמות והידיעות אשר מעולם", ותוכו רצוף חידושי תורה, מוסר השכל וחכמת האמת, שהפך את מחברו לרב מוכר בקרב הקהילה.
קורות חייו
ר' פנחס אליהו הורביץ נולד בלבוב בב' באייר ה'תקכ"ה, לר' מאיר וליענטה, ילידי וילנה, בעת שהיו בדרכם מווילנה לבוצ'אץ', הנמצאת למרגלות הרי הקרפטים. אף על פי שנולד בלבוב, הוא ואחרים נוהגים לקרוא את שמו ר' פנחס אליהו מווילנה על-פי מוצאו של אביו. בילדותו ונעוריו התגורר יחד עם משפחתו בבוצ'אץ', שם גם התחיל לכתוב את ספרו העיקרי ספר הברית השלם. לצורך השלמת הספר והדפסתו נדד למעלה מעשר שנים ברחבי אירופה המרכזית ואירופה המערבית.
בעוד ש"ספר הברית השלם" מצוטט ומנותח בספרים ומחקרים רבים, מעטים הם המקורות העוסקים בר' פנחס אליהו עצמו, ואף בהם נמצאים פרטים מעטים על תולדותיו, בני משפחתו ומוריו. בספר "לוחות זיכרון" כותב המחבר על ר' פנחס אליהו: "ויגדל אותו אביו על מי מבוע התורה והחכמה, ויעש בנו זה פרי הלולים בתורה ובמדע ובכל תבונה. בעודנו היה בימי עלומיו, לקח ה' מעליו עטרת ראשו, הוא אביו היקר לקח ממנו. ויעזוב אליהו עיר מולדתו, צור ממנו חצב, ויסע אנה ואנה לשמוע בלימודים ולהוסיף מדע ותבונה, ויבא למדינת גליציה". גם ממקורות אחרים אנו למדים ש"בעודו נער נתיתם מאביו שלימדו תורה וקבלה...וכמה זמן נע ונד מעיר לעיר וממדינה למדינה, ובכל מקום הוסיף דעת בתורה ובחכמה"...ולאחר מכן עבר לבוצ'אץ'', ישב בה שנים אחדות, ושם התחיל לכתוב את "ספר הברית". מהערה בספר "מדרש שלמה" ניתן ללמוד על אחד מרבותיו ועל קשריו עם חכמי שקלוב בעת שעסק בחיבור "ספר הברית". וזה נוסח ההערה: "אחד מבני משפחתו של מחבר "ספר הברית", פנחס אליהו הורביץ, הרב אריה (ליב) הורביץ (המכונה ר' ליב לומזר) מראשי העדה בירושלים סיפר שהרב פנחס אליהו הורביץ היה פונה בשאלות בעניין שבע החכמות גם לחכמי שקלוב, ולרבו הגאון ר' חיים מוולוז'ין תלמיד הגר"א, שגם הוא היה מומחה רב במקצוע זה בשיטת הגר"א". על-פי הערה במאמרו הנזכר של ד"ר נ.מ. גלבר ב"ספר קראקא" מסתבר שר' אליהו פנחס היה נשוי ונולדו לו צאצאים. וזה נוסח ההערה: "צאצאיו שהתיישבו בקראקא נקראו בשם אוטור (Autor), כנראה על-פי עיסוקו". במקורות אחדים נכתב שהעידו על ר' פנחס אליהו שהיה "איש יפה עיניים וטוב רואי" ועל נימוסיו הנאים נאמר: "כל דבריו בנחת נשמעים והכרת פניו העידה על חכמתו".
ר' פנחס אליהו שהחל את נדודיו עוד בהיותו בבטן אימו, נדד בנעוריו ובבחרותו ברחבי גליציה וצפון מזרח פולין (בלארוס של היום). בנדודים אלו הרחיב את ידיעותיו בתורה ובחכמה, ונחשף לאורח חייהם ותרבותם של היהודים. כאשר הוא חוזר לבוצ'אץ'', כנראה בשנות העשרים הראשונות לחייו, הוא מתחיל לכתוב את "ספר הברית" - המהדורה הראשונה של "ספר הברית השלם". על-פי דברי ההקדמה הראשונה לספרו, מאמציו בכתיבת הספר היו כה גדולים "עד כי עששה מכתוב עיני, עתקה המאור מבבת עיני, ולא יכולתי לראות". מאחר שאינו זוכה לרפואה בבוצ'אץ' הוא נוסע להתרפא בלבוב (כנראה בסוף שנת ה'תקמ"ח), מתארח כחצי שנה בביתו של הגביר ר' נחמן רייס, וכנראה גם מקבל ממנו סיוע כספי להדפסת ספרו. לאחר שהתרפא ממחלתו, הוא ממשיך שם מעט זמן בכתיבת ספרו, ועוזב את לבוב. במשך כעשר שנים מאז שהתחיל לכתוב את הספר בבוצ'אץ', וכשבע שנים מאז שעזב אותה, כתת-את רגליו ברחבי פולין, פרוסיה, הולנד, אנגליה והונגריה. בכל אותם המקומות לא חדל לכתוב ולשכלל את ספרו, לקבל הסכמות מרבנים, ולבסוף נסע לברנו (Brno), עיר בדרום-מזרח צ'כיה, והדפיס שם, בעילום שם, את המהדורה הראשונה של ספרו בתאריך "שהיה חצי אייר שנת ה'תקנ"ז", כפי שהוא כותב בהקדמה השנייה. מכיוון שרבים "יחלו את פני המחבר להדפיסו שנית", טורח ר' פנחס אליהו שוב – מתקן, מעדכן ומוסיף דברים אשר "עלו במספר שלש מאות וחמשים", משנה את כותר הספר לספר הברית השלם, ועשר שנים לאחר הדפסת המהדורה הראשונה, הוא מדפיס בשמו את המהדורה השנייה והמורחבת בשנת ה'תקס"ז בעיר ז'ולקייב (Zolkiev) שבפולין. בחייו זכה לראות גם מהדורה שלישית שהודפסה בוילנה בשנת ה'תקע"ח.
את שנות חייו האחרונות עשה בקרקוב שם נפטר בגיל 56, ביום שבת חול המועד פסח, י"ט בניסן ה'תקפ"א, וזה נכתב על מצבתו:
קִינִים וָהֶגֶה וָהִי עַל לוּחַ זֶה נַחֲרִית
עַל מוֹת אִישׁ חָי הָרַב הֶחָסִיד הֶחָכָם הַכּוֹלֵל
מו"ה פִּנְחָס אֵלִיָּהוּ
כָּל מְבַקֵּשׁ בְּסִפְרוֹ סֵפֶר הַבְּרִית
יוֹדֵעַ כִּי תּוֹרַת אֱמֶת הָיְתָה בְּפִיהוּ
נָשִׂים יָמִים כְּלֵילוֹת לְהַרְבּוֹת קִינִים
עַל אִישׁ שָׂם לֵילוֹת כְּיָמִים
לַהֲגוֹת בְּתוֹרַת ה' בְּנִגְלוֹת וּבְנִסְתָּרוֹת
עָסַק בְּמִצְוֹת בִּתְפִלָּה וּבְתַחֲנוּנִים
בֶּן מו"ה מֵאִיר זצ"ל מְוִוילְנָא
הָיָה לָנוּ לְמַחֲסֶה בְּרוֹב צִדְקָתוֹ
הוֹי וַאֲבוֹי אֵיךְ גָוַע בְּעוֹנְיֵנוּ וְלֹא בְּחַטָּאתוֹ
תנצב"ה
יחסו לארץ ישראל
כמידת אהבתו הרבה לבורא עולם ולכל הבריות אוהב ר' פנחס אליהו את ארץ ישראל ומעודד את היהודים לעלות לארץ: "ועל ישרי לב, אשר היכולת בידם ויברך אותם אלוקים בעושר, תמהני שאינם בוחרים לדור בארץ אשר ה' דורש אותה תמיד, מִדּוּר בארץ לא להם, ואלו היה נמצא ארץ אשר אוירה מעשיר בלי ספק שהיו נוסעים והולכים לשבת בארץ ההיא. וכמה ראוי לכל איש ישראל, אשר היכולת בידו לרוץ אורח, לדור לארץ מולדתנו אחוזת אבותינו, כאשר ירוצו התינוקות אל חיק אימותם במרוצה גדולה ושמחה רבה. כי אנו לא נקראים עַם אחד כי עם בצירוף הארץ הקדושה ההיא, בסוד: וְעָשִׂיתִי אֹתָם לְגוֹי אֶחָד בָּאָרֶץ בְּהָרֵי יִשְׂרָאֵל (יחזקאל ל"ז, כ"ב). ומה רב טוב הצפון לקדושים אשר בארץ המה".
יחסו לפילוסופיה ולימוד המדעים
ר' פנחס אליהו הורביץ דוחה לחלוטין את דרכי החשיבה הפילוסופית בכל הקשור לענייני אמונה, ובטוח בכל נימי נפשו שעל היהודים להשעין את אמונתם רק על הקבלה המסורה להם מאבותיהם, וכי קבלה זו היא בדרגת אמינות הגבוהה מכל דרכי ההגיון המקובלים במדע ובפילוסופיה. הוא מקדיש לרעיון זה דיון ארוך בספרו, ומוכיח בשיטה לוגית, כמעט מתמטית, את צדקת דעתו. מאידך, הוא גורס שיהודי, המחונן בשכל, צריך גם לדעת ולהבין את הטבע הסובב אותו, הן על-מנת "שידע האדם כמה גדולים מעשה ה' בסתרי הטבע", והן לחיזוק מעמדו, תדמיתו וכבוד עמו בחברה בה הוא חי, כנאמר לעיל: "כדי שלא יהיה כסוס כפרד אין הבין בחכמות הטבע והעולם, למען אשר לא יבוש כי ידבר את חכמי הגויים בשער. והוא קידוש ה', שלא יאמרו הגויים: הן עַם ה' אלה כולם טפשים וסכלים, אין אתם יודע בשום חכמה ולא עַם בִּינוֹת הוא".
יחסו לשילוב תורה ועבודה
ר' פנחס אליהו הורביץ תומך בשילוב מאוזן בין תורה ודרך-ארץ (עבודה ופרנסה) וממריץ כל אדם יהודי לרכוש לעצמו אומנות לצורכי פרנסתו. הוא גורס שעל האדם היהודי להקדיש חלק מיומו לפרנסתו וצרכי משפחתו וחלק מיומו ללימוד תורה. לעניין זה הוא מקדיש פרק מיוחד ב"ספר הברית השלם" (חלק ב', מאמר י"ב, פרק י'), וכך הוא כותב:
"והנה אשר ראיתי אני טוב אשר יפה לכל איש ירא להניח לראש פנה ויסוד לכל מצוות ה' אשר יחפוץ לקימן רק למען שמו הגדול הוא, שיהיה בידו מלאכה להתפרנס בו מיגיע כפו ולא יצטרך לבריות, ולחם אנשים לא יאכל. ואז, כל אשר יעשה ממצוות ה' יעשה למען שמו בלבד, ולא יתערב בו התקוה מן הבריות, ולא יתיפה להם, ולא יחניף אותם, ולא יירא מהם....ומטעם הזה הוא מחויב ללמד לכל בניו אֻמָּנוּת, לעשות באיזה מלאכה להתפרנס בו, כאשר אמרו רז"ל הקדושים והחכמים (פרק האשה נקנית): כְּשֵׁם שֶׁחַיָּב הָאָב לְלַמְּדוֹ תּוֹרָה, כָּךְ חַיָּב לְלַמְּדוֹ אֻמָּנוּת (קידושין כ"ט/א')"....חרה לי על תלמידי-חכמים שלא רוצים ללמד לבניהם אֻמָּנוּת רק תורה לבד, וסומכים עצמם שבניהם יהיו רבנים ודיינים. ולא רבים יחכמו בתורה עד שיגיע להיות מורה הוראות בישראל, ונשארים קרח מכאן וקרח מכאן..."
"...ועתה ישראל שמעו נא אֶל אֲשֶׂר יאמר אחד קדוש מן הזוגות הקדמונים (בפרק א' דאבות): אֱהוֹב אֶת הַמְּלָאכָה, וּשְׂנָא אֶת הָרַבָּנוּת. ושימו לבבכם מן היום הזה ומעלה ללמד את בניכם מלאכה איזה שעות ביום, ושיננתם לבניכם ולמדתם אותם שאר כל היום תורה בקביעות, כדעת רַבִּי נְהוֹרַאי, כי יפה תלמוד תורה עם דרך-ארץ. כלומר, תלמוד תורה עם תלמוד דרך-ארץ שהיא אֻמָּנוּת, למען יתפרנסו בכבוד מיגיע כפם, ולא יצטרכו עַם בית ישראל זה לזה ולא לעם אחר....ואמרו עוד: פְּשׁוֹט נְבֵלָה בַּשּׁוּק וְאַל תִּצְטָרֵךְ לַבְּרִיּוֹת. ואם לאו, גם התורה שלמדו לבניהם לא יתקיים בידם, כי אִם אֵין קֶמַח אֵין תּוֹרָה..."
"...ועד מתי יהיה זה לנו למוקש? מדוע היה לבז לנו הָאֻמָּנוּת וכל מלאכה נמבזה ונמאס אצלנו? וכי האיתנים מוסדי התורה שבעל-פה, הֵמָּה התנאים, לא היו בעלי מלאכות? הלא מצינו הרבה מהם שהיו בעלי אֻמָּנוּת, כמו: רַבִּי יִצְחָק נָפְחָא וְרַבִּי יוֹחָנָן הַסַּנְדְּלָר, וכדומה".
ספר הברית השלם
ספר הברית השלם הוא חיבור תורני רחב יריעה הכולל נושאי אמונה, הלכה, מוסר, קבלה, טבע, פילוסופיה, מדע, וטכנולוגיה. מטרתו המוצהרת המקורית של המחבר הייתה לכתוב ספר הכנה מקדים המבאר את החלק השלישי שבספר "שערי קדושה", שכתב הרב המקובל האלקי ר' חיים ויטאל, תלמידו של האר"י, "אשר בו מורה דרך ישר לעם הקודש עד שכל אדם מישראל יכול שיעלה ויבא ויגיע למדרגת רוח הקודש, אפילו בזמן הזה ובחוצה לארץ".
הספר נדפס לראשונה בעילום שם בשנת ה'תקנ"ז (1797) תחת הכותר ספר הברית, והפך מיד לרב מכר בקרב עם ישראל. החל מהמהדורה השנייה והמורחבת שהודפסה בשנת ה'תקס"ז (1807) שונה שמו לספר הברית השלם. מאז הופעתו הראשונה הודפס הספר למעלה מ-36 פעם בבתי דפוס שונים באירופה, ארצות הברית וישראל, ואף תורגם ליידיש וללאדינו, והוא משמש כמקור ואסמכתא לרבנים, פוסקי הלכות, חוקרים ומחברי ספרים, בכל רחבי העולם.
הוסטל: חלק 2
הוסטל: חלק 2 (באנגלית: Hostel: Part II) הוא סרט אימה משנת 2007, אשר בוים על ידי אלי רות' והופק על ידי בועז יכין. כמו בסרט הראשון, הסרט הוגבל במספר מדינות, ובכללן ישראל, לצפיית בני 18 ומעלה, בשל תכנים כגון מין, אלימות קיצונית ושימוש בסמים.
עלילה
שלוש סטודנטיות אמריקאיות: בת', וויטני ולורנה, הלומדות אומנות באיטליה, משוכנעות על ידי אקסל, דוגמנית צעירה ומפתה, להצטרף אליה לחופשה למעיינות ספא. שלוש הבנות משתכנעות, וארבעתן נוסעות לסלובקיה. בעודן מגיעות לסלובקיה, שלוש הבנות לא מודעות לכך שמרגע הגעתן, הן מועמדות למכירה על ידי אנשים עשירים, המעוניינים במותן.
מערכת משובצת מחשב
מערכת משובצת מחשב (באנגלית: Embedded system) היא מערכת או מכשיר, בו משולב מחשב (או, ליתר דיוק, מעבד) המבצע רק פונקציות ספציפיות המיועדות לתפעול המערכת או המכשיר. אלו דורשות לעיתים ביצועי זמן-אמת. זאת להבדיל ממחשב כללי כגון ממחשב אישי המאפשר גמישות רבה יותר והתקנת מגוון תוכנות המבצעות פונקציות בהתאם לצורכי המשתמש.
סיבות לתפוצתן ההולכת וגדלה של מערכות משובצות מחשב נעוצה במזעור גודלו של המעבד (המאפשר את שילובו במערכות קטנות), צריכת הספק קטנה (אין צורך לטעון את הסוללה לעיתים תכופות), מחיר נמוך ויכולות חישוביות מרשימות.
מגוון מערכות משובצות
מערכות משובצות משולבות בתחומים רבים של החיים המודרניים וקיימות דוגמאות רבות לשימושים בהן. מרכזיות וטלפונים ניידים הם דוגמאות למערכות טלקומוניקציה. בתחום רשתות המחשבים ניתן למצוא מגוון נתבים וגשרי רשת. אלקטרוניקה בידורית גם היא מקיפה מגוון שימושים ביניהם נגני מוזיקה, מצלמות דיגיטליות, נגן DVD, מקלטי GPS וטלוויזיות.
מערכות שליטה ובקרה ביתיות משלבות התקנים משובצי מחשב לצורכי חישה ובקרה של תנאי אקלים, תאורה ואבטחה. בתחום התחבורה משולבות מערכות משובצות במטוסים ובמכוניות. במטוסים חשובה היכולת לשלוט על האוויוניקה ועל המיקום. בתחום הרכב מחשבים שולטים על הזרקת הדלק למנוע, על מערכת ה-ABS לבלימה בטוחה, ועל מערכות נוספות.
בתחום המכשור הרפואי מספקות מערכות משובצות יכולת לעקוב אחר סימני חיים. דוגמאות למערכות כאלה הן ה-CT וה-MRI.
היסטוריה
אחת המערכות המשובצות הראשונות הייתה מחשב הניווט של האפולו שפותח ב MIT על ידי צ'ארלס סטארק דרפר. בעת ביצוע הפרויקט נחשב מחשב הניווט של האפולו כרכיב המסוכן ביותר להצלחת הפרויקט שכן הוא הכיל טכנולוגיה חדשה של מעגלים משולבים שמטרתם הייתה להפחית את הגודל והמשקל. עוד מערכת ידועה שיוצרה בהיקף רחב החל משנת 1961 הייתה מחשב הניווט,"אותנטיקס D-17", אשר שלט בטיל המינוטמן. המחשב נבנה ממעגלים ספרתיים והכיל כונן קשיח עבור הזיכרון הראשי. בשנת 1966, הוחלט להחליף את מחשב הניווט בטיל החדש שכונה מינוטמן II. מחשב הניווט היה דוגמה ראשונה לשימוש משמעותי במעגלים משולבים.
מאז אותן מערכות מוקדמות של שנות ה-60 של המאה ה-20, השתפרה יכולתן של המערכות משובצות המחשב. מחירן ירד, כוח החישוב גדל והפונקציונליות התרחבה. ירידת המחיר של מיקרו-מעבדים ומיקרו-בקרים האיצה את ההחלפה של רכיבים אנלוגיים מבוססי ידיות כגון נגדים משתנים וקבלים משתנים, בכפתורים מבוססי מיקרו-מעבדים. עד אמצע שנות ה-80 כונסו רוב הרכיבים ההיקפיים של המעבד אל תוך המעבד והמיקרו-בקר החדש שהתקבל שולב כמעט בכל מכשיר אלקטרוני.
ניתן לתכנת מיקרו-בקר בעל יעוד כללי, כך שיבצע מגוון מטלות, כתחליף לביצוען באמצעות בניית מעגלים אנלוגיים ייעודיים. רוב המורכבות ההנדסית טמונה במעבד עצמו אולם הוא מהווה קופסה שחורה כך שרוב המאמץ שיושקע בתכן ימוקד בבנית התוכנה. הגמישות של התוכנה מאפשרת מידול ובדיקות פשוטים, זולים וידידותיים לסביבה בניגוד לעיצוב ובניה של מעגלים חשמליים ייעודיים.
מאפיינים
למערכות משובצות שלושה מאפיינים עיקריים:
1. מערכות משובצות מתוכננות עבור מטלה מסוימת ואינן מהוות מחשב כללי עבור מטלות מגוונות. לחלק מהמערכות המשובצות קיימות דרישות ביצועי זמן אמת בשל החיוניות של ביטחון בשימוש וקלות שימוש. לחלק מהמערכות אין דרישות ביצועים כך שהחומרה של המערכת יכולה להיות פשוטה מאוד להוזלת עלויות.
2. מערכות משובצות אינן בהכרח התקנים בפני עצמם. רוב המערכות המשובצות מכילות רכיבים ממוחשבים זעירים בתוך התקן גדול יותר שייעודו כללי יותר. למשל הגיטרה הרובוטית של גיבסון מכילה רכיב משובץ לכיול המיתרים, אך זוהי רק תת-מערכת שמטרתה לשרת את יעודה הכללי של המערכת, שהוא ניגון מוזיקה.
3. קוד התוכנה עבור מערכות משובצות מכונה קושחה והוא מאוכלס בזיכרון שאינו ניתן לכתיבה או בשבבי זיכרון פלאש. לעיתים הקוד רץ תחת הנחות מחמירות לגבי משאבי החומרה: זיכרון מועט והעדר מקלדת ו/או מסך.
ממשק משתמש
במערכת משובצות מחשב לא תמיד יש ממשק משתמש. מערכות פשוטות יכילו כפתורים ומסכים להצגה של גרפיקה או אותיות. תיתכן גם תצוגה של תפריטים פשוטים. במערכות מורכבות יותר עשוי להיות משולב מסך מגע וחיישנים. ישנן מערכות שמאפשרות ממשק משתמש דרך חיבור רשת. כך נחסך מחיר התצוגה ומתאפשר תפריט משתמש עשיר יותר.
חומרה
במערכות פשוטות יש בקר פשוט (אחד או יותר) בלבד. במערכות מורכבות הדורשות יכולות חישוביות גבוהות יותר, יותקן מעבד מורכב יותר. נהוג להשתמש לרוב במעבדים עם צריכת אנרגיה נמוכה יחסית (אך בעלת ביצועים פחותים), כגון PowerPC, ARM ו־MIPS.
זמן אמת
מערכות שמספקות ביצועי זמן-אמת הן לרוב מערכות משובצות מחשב. לכן יש בלבול בין שני סוגי הסיווגים. לדוגמה, המחשב ששולט על מכונית או על מטוס, חייב להגיב מהר למתרחש מסביבו ולכן הוא חייב להיות מערכת זמן אמת. לעומת זאת, אין דרישה כזו מיחידת הבידור שבמכונית או במושבי המטוס. טלפון סלולרי חייב לטפל בשיחות טלפון מהר, כדי לא לפגוע באיכות הקול ולכן נדרשת ממנו דרישת זמן אמת (רכה), אולם הצגת ממשק המשתמש והרצת יישומים שבו לא דורשת ביצועי זמן אמת.
לעומתם, ממערכת משובצת אשר משמשת כנתב או שרת קבצים אין דרישות זמן אמת.
אמינות
פעמים רבות מצפים כי מכונות שבהן מערכות משובצות תמשכנה לרוץ שנים ללא שגיאות ולפעמים אף נדרש כי תוכלנה להתאושש אם שגיאה תתרחש. לכן הבדיקות של תוכנה עבור מערכת כזו מוקפדות יותר מאלו של תוכנות עבור מחשבים אישיים. הנטייה היא להימנע משימוש בחלקים מכניים נעים כמו כונני דיסקים, מתגים או כפתורים.
בין בעיות האמינות השכיחות:
שיטות מגוונות משמשות להתאושש משגיאות הנובעות גם מדליפות זיכרון או שגיאות תוכנה וגם משגיאות בחומרה:
ארכיטקטורת תוכנה משובצת מחשב
מספר ארכיטקטורות תוכנה משמשות בתכן מערכות משובצות.
חוג בקרה פשוט
תכן שבו לולאה מרכזית אשר קוראת לשיטות, שכל אחת מהן מנהלת חלק מהחומרה או התוכנה.
מערכת הנשלטת על ידי פסיקות
מטלות המבוצעות על ידי המערכת מונעות על ידי אירועים (events) הנורים ממקומות שונים. פסיקה (Interrupt) יכולה להיות מיוצרת למשל על ידי טיימר בעל תדר מוגדר מראש או על ידי בקר פורט סיריאלי שמקבל בייט. מערכות נשלטות פסיקות משמשות כאשר יש צורך בתגובה מהירה לאירועים והקוד המטפל באירועים הוא קצר ופשוט. לרוב מערכות כאלו יריצו גם מטלה פשוטה בלולאה ראשית אולם המטלה הזו לא יכולה להיות רגישה מאוד לעיכובים בלתי צפויים שיגרמו מטיפול באירועים שונים. לפעמים מטפל הפסיקות ידאג לנתב מטלות ארוכות יותר לתור. מאוחר יותר, כאשר מטפל הפסיקות סיים, יטופלו המטלות הארוכות על ידי הלולאה הראשית. שיטה זו מביאה את המערכות קרוב יותר לגרעין (kernel) מרובה מטלות.
ריבוי משימות מקדים
במערכת כזו קוד נמוך רמה ממתג בין מטלות או חוטים באמצעות טיימר (המחובר לפסיקה). ברמה הנמוכה הזו של המערכת בדרך כלל מצוי הגרעין (ה"קרנל") של מערכת ההפעלה. הגרעין מכניס לתמונה את המורכבויות של ניהול מספר מטלות אשר רצות באופן תפיסתי במקביל.
מאחר שקוד של מטלות החולקות נתונים משותפים עשוי לגרור חוסר נכונות של הנתונים בעקבות תחרות, יש לדאוג לסנכרן את הגישה לנתונים המשותפים באמצעות סמפור או תור הודעות למשל.
על מנת לחסוך מהמתכנתים את הצורך לכתוב שירותים ברמות גרעין מערכת ההפעלה נפוץ בקרב ארגונים השימוש במערכות הפעלה בזמן אמת (RTOS). כך המתכנתים מקדישים את רוב הזמן לפונקציונליות ההתקן. כך הדבר לפחות במערכות גדולות ומורכבות. במערכות קטנות לא ניתן להשלים עם היתירות שקיימת במערכת זמן אמת גנרית בשל מגבלות זיכרון ביצועים וזמן סוללה המאפיינות מערכות זעירות. בחירת ה RTOS היא אומנות בפני עצמה שכן לכל מערכת הפעלה מאפיינים ייחודיים לדוגמה ההבדל בין "זמן אמת רך" לבין "זמן אמת קשה".
מיופתיה
מיופתיה (Myopathies) היא שם כולל למגוון של מחלות הפוגעות בשרירים (מיו=שריר). מחלות אלו יכולות להיות מחלות גנטיות, מיופתיות כתוצאה מתגובה דלקתית, עקב תרופות או עקב בעיה אנדוקרינית או מטבולית.
קל מיטשל
קריירה
החל מ-2015 מיטשל הוא חבר צוות בסיטקום של דן שניידר, השייקריות. מיטשל משחק את כוכב הראפ גייל גריפין, המכונה דאבל ג'י.
מיופתיה
מיופתיות תורשתיות
קבוצת המיופתיות התורשתיות מכילה מספר סוגים של מחלות המועברות בתורשה, כשתת קבוצה גדולה מאלו היא קבוצה הקרויה Muscular dystrophies. קבוצה זו מתאפיינת בחולשת שרירים פרוגרסיבית ודלדול שרירים. מחלות אלו נבדלות באופן התורשה, גיל ההתחלה, השרירים המעורבים, קצב התקדמות המחלה והפרוגנוזה. זוהו גנים שונים האחראיים למחלות אלו, המקודדים מרכיבים שונים בתא השריר. כיום אין טיפול למחלות אלו- ניתן לעיתים לתקן עיוותים וקונטרקטורות הנוצרים בעקבות המחלה על ידי פיזיותרפיה או טיפולים אורתופדיים. תחת תת-קבוצה זו ניתן למנות את המחלות הבאות:
מחלות נוספות שניתן להכלילן תחת מיופתיות תורשתיות- הן מיופתיות קונגניטליות. זוהי קבוצה הטרוגנית של הפרעות נדירות ויחסית לא פרוגרסיביות, המתחילות בינקות או בילדות אך לעיתים אינן מתבטאות בצורה קלינית עד הבגרות. רוב ההפרעות הללו מאופיינות בחולשת שרירים פרוקסימאלית, טונוס מופחת של השרירים, רפלקסים מופחתים ומדדים תקינים של CK. רבות מההפרעות הללו עוברות בתורשה. הן מאופיינות על ידי תמונה היסטופתולוגית ומאובחנות על ידי ביופסיה מהשריר. אין טיפול כיום להפרעות אלו, והן כוללות מיופתיות מיטוכונדריאליות (פגם בדנ"א מיטוכונדריאלי המביא למיופתיה של השריר), מיופתיה מיו-טובולרית, ומיופתיה נמליאנית (Nemaline myopathy).   קיימות הפרעות מיוטוניות נוספות הכוללות פגמים בממברנת סיב השריר עצמו, המביאה לנוקשות שרירים ובחוסר יכולת להרפות את השריר.
מיופתיות דלקתיות
קיימות מספר מיופתיות שהן עקב מחלה דלקתית או מחלה אוטואימונית.
מיופתיות עקב תרופות
מיופתיה יכולה להיגרם על ידי שימוש בסטרואידים, כלורוקווין, חוסמי בתא מסוימים, קולכיצין, סטטינים ותרופות אחרות. הסימפטומים נעים החל מעליה של CK ללא סימנים נלווים ועד למצב של רבדומיוליזיס חריף העלול לסכן חיים. מיופתיות הגורמות לנמק של השריר ורבדומיוליזיס הן בעיקר עקב שימוש בתרופות להורדת שומנים מסוג סטטינים, ואילו מיופתיות מיטוכונדריאליות הן בעיקר עקב שימוש בתרופות אנטי-רטרו-ויראליות. המיופתיות הללו הן בדרך כלל הפיכות עם הפסקת התרופה.
בכל אופן, לפני מתן סטטינים, מומלץ לקחת בדיקות דם לרמות CK בסיסיות. שכיח כי מתן סטטינים יביא לעליה שפירה של רמות CK (עד 500 למשל) ללא קליניקה או תלונות כלשהן, אולם רמות CK של אלפים מחייבות בירור מיידי.
מיופתיות מטבוליות ואנדוקריניות
קיימים מספר מצבים מטבוליים ואנדוקריניים הקשורים למיופתיה:
אליפות העולם בכדוריד 2019
אליפות העולם בכדוריד 2019 היא אליפות העולם ה-26 והיא נערכה על ידי איגוד הכדוריד העולמי. הטורניר התקיים בגרמניה ודנמרק בין ה-10 בינואר ל-27 בינואר 2019. משחק הגמר נערך בהרנינג (דנמרק).
זכתה באליפות בפעם הראשונה בתולדות הנבחרת.
מתכונת התחרות
נבחרת קוריאה הדרומית העפילה לאליפות, אך בסופו של דבר סוכם שתשתתף נבחרת שכוללת נציגים של קוריאה הדרומית וקוריאה הצפונית.
בתחרות השתתפו 24 נבחרות. הקבוצות חולקו ל-4 בתים. 3 נבחרות חזקות מכל בית העפילו לשלב הראשי. בשלב זה הקבוצות חולקו ל-2 בתים. 2 נבחרות החזקות העפילו לחצי הגמר.
הנבחרות שלא העפילו לשלב הראשי, התמודדו על "גביע הנשיא".
בית א'
משחקי הבית נערכו בברלין במרצדס-בנץ ארנה שמכילה 14,500 מקומות.
בית ג'
משחקי הבית נערכו בקופנהגן באולם Royal Arena שמכיל 13,000 מקומות.
בית ד'
משחקי הבית נערכו בקופנהגן באולם Royal Arena שמכיל 13,000 מקומות.
השלב הראשי - הבית הראשון
משחקי הבית נערכו בקולן באולם Lanxess Arena שמכיל 19,500 מקומות.
השלב הראשי - הבית השני
משחקי הבית נערכו בהרנינג באולם Jyske Bank Boxen שמכיל 12,500 מקומות.
סויוז 32
סויוז 32 (ברוסית: Союз-32) היא חללית מסדרת סויוז שהמריאה ב־25 בפברואר 1979 מקוסמודרום בייקונור שבקזחסטן כשעל סיפונה זוג הקוסמונאוטים ולדימיר ליאחוב וואלרי ריומין.
קפסאיצין
קפסאיצין (באנגלית: Capsaicin) הוא תרכובת אורגנית שומנית האחראית לחריפות של פלפלת הצ'ילי ומינים אחרים של פלפלת. צמחי הפלפלת פתחו את הקפסאיצין כאמצעי הגנה על זרעיהן העדינים מפני חיות בעלות שיניים, לכן התרכובת מרוכזת על וסביב זרעי הצ'ילי. הניזונות העיקריות מפלפל הצ'ילי הן עופות מכיוון שאינן בעלות שיניים ולא פוגעות בזרעים.